stanford-oval/wikipedia huggingface dataset:
ליליאן קופלנד
הערות שוליים

↑  טבלאות ושיאים של השגי 6 המכביות ושל ישראל, מעריב, 22 באוגוסט 1965
| --- | --- |
בקרת זהויות :  LCCN: no2012064065  VIAF: 250502530   WorldCat (עם VIAF): 250502530
מונסטירשצ'ינה

| --- | --- |
כנסייה במונסטירשינה
כנסייה במונסטירשינה
 מדינה:  רוסיה רוסיה
 אובלסט:  מחוז סמולנסק מחוז סמולנסק
 אוכלוסייה:  ‏
  ‑ בעיירה:  3,127 (2024)
 קואורדינטות:  54°21′N 31°50′E﻿ / ﻿54.350°N 31.833°E﻿ / 54.350; 31.833
 http://monast.admin-smolensk.ru/
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונימונסטירשצ'ינה(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונימונסטירשצ'ינה(למפת מחוז סמולנסק רגילה) סמולנסק ויאזמה רוסלאבל יארצבו ספונובו גגארין דסנוגורסק טבר מ. קלוגה בריאנסק בלארוס פסקובמונסטירשצ'ינה(למפת מחוז סמולנסק מוגדלת) סמולנסק ויאזמה רוסלאבל יארצבו ספונובו גגארין דסנוגורסק טבר מ. קלוגה בריאנסק בלארוס פסקובמונסטירשצ'ינה  he tabBackground:;tabBorder:#aaa;defaultTab:0;
מונסטירשצ'ינה (בעברית נכתב גם מונסטירשינה; ברוסית: Монасты́рщина; ביידיש: אמנאשטירשצינא) היא עיירה (יישוב בסגנון עירוני (רו')) במחוז סמולנסק שבמערב רוסיה, בה התקיימה עד השואה קהילה יהודית גדולה.
ראשיתה של מונסטירשצ'ינה בתחילת המאה ה-14, ובמהלך המאה ה-19 התפתחה, כאשר למעלה מ-80% מתושביה היו יהודים.
בין מלחמות העולם נמנו בעיירה כ-1,370 יהודים, רוב תושביה, ופעל בה בית ספר יידי.
באוגוסט 1941, במהלך מבצע ברברוסה, נכבשה העיירה בידי הגרמנים, ואלו הטילו על יהודיה גזירות שונות. כעבור כחודש רוכזו קרוב ל-1,000 יהודי העיירה והסביבה בגטו שהוקם בה.
בפברואר 1942 נרצחו כל יושבי הגטו שבעיירה בבורות ירי, תוך עריכת מצוד אחר עשרות יהודים שהסתתרו בעיירה ורציחתם.
מחוזות הפיליפינים

מבחינה מנהלית הפיליפינים כוללת 17 מחוזות (rehiyon). המחוזות מאוגדות לפי 3 קבוצות איים. המחוזות מחולקים ל-81 פרובינציות. המחוזות הוקמו לראשונה בשנת 1972 כאשר מספרם היה 11. מאז בוצעו כמה שינויים לרבות פיצול מחוזות.
מפת מחוזות הפיליפינים
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| קבוצת איים | שם | מפה | בירה | שם בשפת המקור | אוכלוסייה  נכון לשנת 2020 | שטח |
| לוזון | מטרופולין מנילה |  | מנילה | National Capital Region | 13,403,551 | 618 |
| לוזון | מחוז קורדילרה |  | בגיו | Cordillera Administrative Region | 1,791,121 | 19,422 |
| לוזון | מחוז אילוקוס |  | סן פרננדו | Ilocos Region | 5,292,297 | 13,012 |
| לוזון | מחוז עמק הקגיאן |  | טוגואראו | Cagayan Valley | 3,679,748 | 28,229 |
| לוזון | מחוז מרכז לוזון |  | סן פרננדו | Central Luzon | 12,387,811 | 22,014 |
| לוזון | מחוז קלבארזון |  | קלמבה | Calabarzon | 16,139,770 | 16,873 |
| לוזון | מחוז מימארופה |  | קלפן | MIMAROPA | 3,212,287 | 29,621 |
| לוזון | מחוז ביקול |  | לגספי | Bicol Region | 6,067,290 | 18,186 |
| ויסאיאס | מחוז מערב ויסאיאס |  | אילוילו | Western Visayas | 7,935,531 | 20,794 |
| ויסאיאס | מחוז מרכז ויסאיאס |  | סבו סיטי | Central Visayas | 8,046,285 | 15,488 |
| ויסאיאס | מחוז מזרח ויסאיאס |  | טקלובן | Eastern Visayas | 4,531,512 | 23,251 |
| מינדנאו | מחוז חצי האי זמבואנגה |  | פגדיאן | Zamboanga Peninsula | 3,862,588 | 17,056 |
| מינדנאו | מחוז צפון מינדנאו |  | קגאיאן דה אורו | Northern Mindanao | 5,007,798 | 20,496 |
| מינדנאו | מחוז דבאו |  | דבאו סיטי | Davao Region | 5,223,802 | 20,357 |
| מינדנאו | מחוז סוקסקסארג'ן |  | קורונאדל | Soccsksargen | 4,351,773 | 22,513 |
| מינדנאו | מחוז קרגה |  | בוטואן | Caraga | 21,478 |  |
| מינדנאו | המחוז המוסלמי האוטונומי במינדנאו |  | קוטאבטו | Autonomous Region in Muslim Mindanao | 4,938,539 | 15,536 |
לשחק באור המנסרה

| --- | --- |

 מידע כללי
 מאת:  דסי אלבר
 שפת המקור:  עברית
 סוגה:  פנטזיה, ספר משחק 
 הוצאה
 הוצאה:  הוצאת פלדה ואש
 תאריך הוצאה:  2006
 עורך:  יעל לקסמן
 קישורים חיצוניים
 הספרייה הלאומית:  003251200
 
"לשחק באור המנסרה" הוא ספר משחק לשחקן יחיד מאת דסי אלבר. הספר הוא אחד מספרי המשחק הבודדים שיצאו לאור במקור בשפה העברית. כבכל ספר משחק, הקורא יכול להשפיע על גורל הגיבור והתפתחות העלילה. הספר יצא בהוצאות פלדה ואש והתעשייה הגובלינית בשנת 2006 בישראל.
עלילת הספר

העלילה מתרחשת בעולם פנטזיה, הממלכה אליה מגיע הגיבור, גנב נמלט בשם אורגנוואלד, כדי להימלט מהשלג השורר בחוץ. במהרה מגלה הגנב שהממלכה נמצאת בסכנה, ושלו הכוח להחליט את גורלה. מכשפה מרושעת מהעבר הרחוק שואפת לנקום באהובה לשעבר בכך שתמיט חרון על הממלכה כולה, בני המלוכה, האח והאחות, רבים ביניהם בקשר לכס המלוכה ושואפים להרוס זה את זה. על אורגנוולאד מוטל לבחור אילו כוחות לשרת ולמי לעזור.
מבנה הספר

הספר מכיל 776 קטעים בהם עובר הקורא על פי בחירתו, כל קטע מוביל לקטע נוסף או למספר קטעים המציגים בחירה לקורא, אשר בוחר עבור הגיבור הראשי את אופן פעולתו. השינויים בדמות הגיבור כגון מצב פיזי או כמות ניסיון שנרכש, וכן הציוד שאוסף הגיבור במהלך ההרפתקה נרשמים בדף דמות המיוחד לשם כך ועל הקורא לעדכן אותו. נוסף על כך בקטעים חשובים לעלילה מתבקש הקורא לסמן "חותמת" במספר כלשהו. חותמות אלה, במספר 1 עד 77, מטרתן לעקוב אחר העלילה. הקטע אליו יופנה השחקן ייקבע לעיתים לפי החותמות המסומנות אצלו. סימון חותמות אלו גורם לכך שבחירת המהלכים של הקורא תשפיע על מהלך העלילה באופן הגיוני.
הערות שוליים

↑  דסי אלבר, באתר Nethost.co.il, ‏18 בספטמבר 2006
לשחק את אלוהים

לשחק את אלוהים (באנגלית: Playing God) הוא ביטוי מתחום הפילוסופיה של המוסר שנועד לגנות מוסרית או לתאר חשש או אי שביעות רצון מפעולה או הצעה לפעולה שעלולות להפר עקרונות דתיים (למשל עקרון קדושת החיים). שימוש בביטוי נועד להצביע על גבולות מוסריים אבסולוטיים שנפרצו או עלולים להיפרץ, ומרמז כי ישנן פעולות שאין לעשותן. השימוש הנפוץ ביותר בביטוי זה נעשה בתחום הביואתיקה, במיוחד בדיונים על הפלות, המתות חסד והתאבדות בסיוע (אנ'), אולם גם בדיונים אחרים דוגמת הנדסה גנטית בבני אדם ובדיקות היריון (אנ'). לפי התפיסה המשותפת למשתמשים בביטוי, קיים בעולם סדר טבעי או אלוהי, ויש לדחות על הסף הצעות שמבקשות לשנות את הסדר הזה, או לכל הפחות לשקול אותן בזהירות רבה. שימוש בביטוי זה אינו יעיל מבחינה אנליטית, והוא אף עלול להוות כלי רטורי שמערפל את הדיון המוסרי במקום להאיר אותו, אם בבסיסו עומדת פנייה אל החוק האלוהי (אנ') ללא ניסיון להסביר איזה עקרון מוסרי בסיסי עומד מאחוריו. בביטוי זה נעשה שימוש גם באופן מטאפורי לפיו פעולה מסוימת עלולה להוביל לתוצאות חמורות מאוד, ולכן יש לבחון את ההצדקות שלה בקפידה. שימוש נוסף בביטוי נעשה על מנת לתאר פעולות דכאניות של אישים בעמדות כוח במשטר סמכותני.
משום שלא קיימת הסכמה בין הדתות השונות (וגם לא בזרמים השונים בתוך הדתות) אלו פעולות מוסכמות על אלוהים, עשויות להתעורר מחלוקות בנוגע לשאלה האם פעולה מסוימת הולמת את התוכנית האלוהית (אנ') או לא. מצב כזה עלול להוביל לדיון שבו שני הצדדים שבמחלוקת עשויים לטעון שהצד הנגדי בוויכוח משחק את אלוהים. לדוגמה: ניתן לגנות את ההחלטה למנוע טיפול מציל חיים בטענה כי הבחירה למנוע טיפול מציל חיים משחקת את אלוהים, וכן ניתן לגנות את ההחלטה להעניק טיפול מציל חיים בטענה כי הבחירה להעניק טיפול מציל חיים משחקת את אלוהים. דוגמה זו ממחישה כי הפנייה לסמכות אלוהית בלבד אינה יעילה, וכי יש לפנות לעקרונות מוסריים. שימושיים רציניים במושג 'לשחק את אלוהים' מציגים את העקרונות המוסריים אליהם ביטוי זה מבקש להתייחס.
שימוש בביטוי 'לשחק את אלוהים' בביואתיקה

השימוש בביטוי 'לשחק את אלוהים' נפוץ ביותר בביואתיקה, בסוגיות הקשורות לטכנולוגיה רפואית (אנ'), בעיקר בסוגיות הקשורות להפסקת חיים, אולם גם בסוגיות הקשורות להתערבות בחיים, דוגמת הפלות, המתות חסד, סיוע בהתאבדות, בדיקות היריון, הפריה חוץ-גופית והעברת גמט לחצוצרה (אנ'). התנגדות לשימוש בטכנולוגיות רפואיות נובעת לרוב מהאמונה כי יש לאפשר לדברים מסוימים להתרחש, גם אם יש בכוחו של האדם לשלוט עליהם טכנולוגית, וזאת כדי להכיר בהשגחה האלוהית ובתפיסה שיש דברים שהם מחוץ לשליטתו של האדם. עמדה זו מתקשה לספק הצדקה רציונלית (אנ') משום שהרפואה המודרנית עוסקת לרוב במניעת תמותה ותחלואה שהיו מתקיימות אילולא ההתערבות האנושית. לדוגמה: סבל של בני אדם נחסך באמצעות מיגור מחלות כגון אבעבועות שחורות, והדבר לרוב אינו נכלל תחת ביקורת הביטוי 'לשחק את אלוהים' ואינו נחשב להתערבות בתוכנית האלוהית. המתנגדים לביטוי 'לשחק את אלוהים' מעלים את הביקורת הבאה: 'אם מותר לפעול כדי למנוע נכויות וסבל שנגרמים ממחלות, מדוע אסור למשל לבצע הפלות שמטרתן למנוע סבל ונכויות שיבואו לידי ביטוי כתוצאה מפגם גנטי?'. כמענה, ניתן לטעון כי קיים הבדל משמעותי בין השמדת נגיפים לבין השמדת בני אדם. אנשי דת טוענים כי בעובר קיימת נשמה ייחודית, ופגיעה בה פוגעת בתוכנית האלוהית. התנגדות לבדיקות היריון עשויה לנבוע מתוך התנגדות להפלות משום שלעיתים רבות, מוטיבציה להפלה מתעוררת לאחר גילוי ממצאים, כדוגמת פגמים גנטיים, בבדיקות היריון. הניסיון להבין את הקשר בין הרעיון של נשמה לגוף הוא בעייתי, אולם גם אם קיימות נשמות, עדיין עולה קושי להסביר איך הפלת עובר עם טאי זקס או עם תסמונת לש-ניהן (אנ') עשויה להיחשב לבחירה רעה. לעיתים נטען כי הסבל טוב לנשמה, אולם הסבר זה עשוי באותה המידה לשלול כל התערבות רפואית שנועדה לצמצם סבל, ועל כן הוא נתפס כהסבר לא סביר להצדקת חיים אומללים.
שימוש נוסף בביטוי 'לשחק את אלוהים' קיים בדיון על המתות חסד. לעיתים עולה הטענה כי חוסר טיפול מציל חיים בחולים מנוגד לרצון האל. בנוסף, עולה גם הטענה לפיה לאפשר לחולים לסרב לטיפול מציל חיים מכשיר המתת חסד פסיבית. מנגד, אישים דתיים פרוגרסיביים טוענים כי אלוהים רחום וחנון לא יתנגד לבחירה של הנוטים למות לסיים את חייהם במהירות, ללא כאבים ובכבוד.
שימוש בביטוי 'לשחק את אלוהים' בגנטיקה

ענף הביולוגיה המולקולרית פיתח טכניקות שונות להנדסה גנטית שמאפשרות לתמרן, לשלוט ולפתח מאפייני אורגניזם. השימוש בביטוי 'לשחק את אלוהים' מתייחס בין היתר להצעות לשנות את הגנום האנושי (לדוגמה: להשביח את המין האנושי כך שהאדם יהיה בריא יותר וחכם יותר). לפי אחת ההתנגדויות לשינוי הגנום האנושי, מאגר הגנים הוא יצירתו הקדושה של אלוהים ויש לשמור עליו ככזה. גרסה מודרנית וחילונית שמתנגדת לשינוי הגנום האנושי עשויה לעשות שימוש בפנייה אל הטבע באמצעות הביטוי 'הטבע יודע הכי טוב', אולם ג'ון סטיוארט מיל סבר כי יש להיזהר מלהשתמש בטבע כמדריך להתנהגות אנושית.
הערות שוליים

1 2 3 4 5  Playing God,
W Grey, University of Queensland, Brisbane, QLD, Australia, Encyclopedia of Applied Ethics 2nd Edition, Page 500-505
מודעות עצמית תכונתית

מודעות עצמית תכונתית (באנגלית: Self-consciousness), המכונה לרוב מודעות עצמית, היא הנטייה למיקוד הקשב של האדם בעצמו, המוביל למודעות מוגברת לגבי איך הופעתו או התנהגותו נתפסים בעיני אחרים. תחושה לא נעימה של מודעות תכונתית עלולה להתרחש כאשר האדם מרגיש שצופים בו, התחושה ש"כולם מסתכלים" עליו.
לפי פניגשטיין ואח' (1975) המיקוד בעצמי עשוי לבטא הבדלים אינדיבידואליים בנטייה יציבה יחסית, ולא רק כתוצאה מגירוי חיצוני. הם שיערו כי "מספר אנשים באופן עקבי חושבים על עצמם, בוחנים את התנהגותם (או הופעתם), ומהרהרים היטב במחשבותיהם – עד לרמה של אובססיביות" אצל אחרים לעומת זאת "חוסר המודעות העצמית הוא כה שלם, עד כי אין להם כל הבנה לגבי המוטיבציות שלהם או לגבי הדרך בה הם נתפסים על ידי אחרים".
בשאלון שפיתחו פניגשטיין ואח' למדידת נטייה זו, סולם מודעות עצמית (Self-Consciousness Scale), נמצא כי ניתן לאפיין אנשים לא רק לפי מידת המודעות שלהם, אלא גם לפי סוג קנה המידה הפנימי שאליו הם משווים את עצמם:
אדם בעל מודעות עצמית אישית (Private Self-Consciousness) גבוהה קשוב יותר לעולמו הפנימי – לתפיסותיו, אמונותיו, מצבי רוחו ותחושותיו, כלומר לאספקטים באישיותו הנחבאים מעיני הציבור.
מודעות עצמית ציבורית (Public self-consciousness) באה לידי ביטוי במיקוד מוגבר ובהסטת הקשב להיבטים הציבוריים של הזהות, כגון הופעה חיצונית. במצב של מודעות עצמית ציבורית מוגברת, אנשים טרודים במה אחרים חושבים עליהם והם יתאמצו להציג תדמית מיטבית בעיני אחרים. ארווינג גופמן כינה זאת 'פרצוף'.
מחקרים מלמדים שגירויים המעודדים מיקוד בעצמי, מובילים לעלייה ברמת המודעות העצמית הציבורית. לדוגמה, מחקרים הראו שכאשר אנשים נמצאים מול מראה, מצלמת וידאו, או מתבקשים לצפות בעצמם על גבי מסך טלוויזיה, ישנה עלייה משמעותית ברמת המודעות העצמית הציבורית. באופן כללי, מחקרים מצביעים על כך שהפניית הקשב כלפי העצמי החיצוני עשויה להיות חוויה בלתי נעימה המובילה לרגשות שליליים. לשם המחשה, פלוני ימנע ככל האפשר מהדלקת המצלמה במהלך שיחת וידאו.
ראו גם

תאוריית ההשוואה החברתית
תאוריית פערי העצמי
אפקט הזרקור
חרדה חברתית
ניהול הרושם
ניטור עצמי
הערות שוליים

1 2  Allan Fenigstein, Michael F. Scheier, Arnold H. Buss, Public and private self-consciousness: Assessment and theory., Journal of Consulting and Clinical Psychology 43, אוגוסט 1975, עמ' 522–527 doi: 10.1037/h0076760
↑  William M. Webb, Kerry L. Marsh, William Schneiderman, Bob Davis, Interaction between self-monitoring and manipulated states of self-awareness., Journal of Personality and Social Psychology 56, ינואר 1989, עמ' 70–80 doi: 10.1037/0022-3514.56.1.70
↑  Lynn E. Alden, Michael Teschuk, Karen Tee, Public self-awareness and withdrawal from social interactions, Cognitive Therapy and Research 16, 1992-06-01, עמ' 249–267 doi: 10.1007/BF01183280
↑  Attention and Self-Regulation. (באנגלית)
↑  Nilly Mor, Jennifer Winquist, Self-focused attention and negative affect: A meta-analysis., Psychological Bulletin 128, 2002, עמ' 638–662 doi: 10.1037/0033-2909.128.4.638
| --- | --- |
בקרת זהויות :  NKC: ph116116
ליליאן בורד

ליליאן ברברה בורד, חברה (באנגלית: Lillian Barbara Board, MBE;‏ 13 בדצמבר 1948 - 26 בדצמבר 1970) הייתה אתלטית בריטית, סגנית אלופה אולימפית (מקסיקו סיטי 1968) בריצת 400 מטר ואלופת אירופה (אתונה 1969) בריצת 800 מטר ובריצת שליחות 4x400 מטר ושותפה לשיאי עולם בריצת שליחות 4x400 מטר ו-4x800 מטר. הקריירה הקצרה שלה נקטעה לאחר שנפטרה ממחלת סרטן המעי הגס תוך חודשים ספורים.
ביוגרפיה

בורד נולדה בדרבן, דרום אפריקה. לבורד אחות תאומה בשם אירן. בשנת 1947, כשנה לפני הולדתן, היגרו הוריה, ג'ורג' ופרנסס בורד, ממנצ'סטר, אנגליה לדרום אפריקה יחד עם אחיה הבכור, ג'ורג' אלפרד. שנתיים לאחר הולדתה, חזרה המשפחה למנצ'סטר ובשנת 1956 עברה המשפחה לאילינג, פרבר של לונדון.
בשנת 1963 זכתה בורד במדליית זהב באליפות בתי הספר של אנגליה בקפיצה לרוחק בתוצאה של 5.26 מטר ובמדליית כסף בקפיצה לרוחק באליפות הנוער של אנגליה בתוצאה של 5.33 מטר. את העונה סיימה בשיא אישי חדש של 5.40 מטר. משנת 1964 היא החלה להתרכז באימון בריצות קצרות, בהדרכתו של אביה ובהשראתה של חברתה למועדון מרי ראנד, אלופה אולימפית (טוקיו 1964) בקפיצה לרוחק.
ביוגרפיה > 1966

באליפות בריטניה שנערכה בשנת 1966 סיימה בורד במקום רביעי בריצת 440 יארד בשיא אירופה לנערות עד גיל 17 של 54.6 שניות. במשחקי חבר העמים שנערכו בקינגסטון, ג'מייקה בתחילת אוגוסט אותה שנה היא סיימה במקום חמישי בריצת 440 יארד בתוצאה של 54.7 שניות.
ביוגרפיה > 1967

בתחרות בין נבחרת חבר העמים הבריטי לארצות הברית שנערכה בלוס אנג'לס, קליפורניה ב-9 ביולי 1967 זכתה בורד במדליית זהב בריצת 400 מטר בתוצאה השנייה הבטיבה באירופה של 52.8 שניות.
ביוגרפיה > 1968 > סגנית אלופה אולימפית

באולימפיאדת מקסיקו סיטי (1968) זכתה בורד במדליית כסף בריצת 400 מטר בשיא בריטניה חדש של 52.12 שניות (2 עשיריות איטי משיא העולם), אחרי קולט בסו מצרפת (52.03 שניות) ולפני נטליה פצ'ונקינה מברית המועצות (52.25 שניות).
ביוגרפיה > 1969 > אלופת אירופה ושיאנית עולם

באליפות אירופה שנערכה באתונה בשנת 1969 זכתה בורד בתואר האתלטית המצטיינת של האליפות לאחר שזכתה בשתי מדליות זהב, בריצת 800 מטר בשיא אליפות חדש של 2:01.4 דקות, לפני אנליזה דם אולסן מדנמרק (2:02.6 דקות) ושיאנית העולם ורה ניקוליץ' מיוגוסלביה (2:02.6 דקות) ובכך הייתה לבריטית הראשונה שזכתה בתואר זה (השנייה הייתה לינזי שארפ בשנת 2012) ובריצת שליחות 4x400 מטר ביחד עם רוזמרי סטירלינג, פטרישיה לאו וג'נט סימפסון בשיא עולם חדש של 3:30.8 דקות, לפני צרפת שקבעה תוצאה זהה וגרמניה שקבעה שיא לאומי חדש של 3:32.7 דקות. בנבחרת הצרפתית רצו שתי אצניות ניקול דיקלו וקולט בסו שקבעו יום קודם לכן בריצת 400 מטר שיא עולם. בריצת השליחות היא הייתה הרצה הרביעית והחלה את ריצתה ביחד עם קולט בסו הצרפתייה. בסו יצרה פער גדול של 10 מטרים, שאותו סגרה בורד ולבסוף אף ניצחה בפוטו פיניש. בריצת השליחות כל 8 הנבחרות קבעו שיא לאומי חדש.
ביוגרפיה > 1970, מותה

בורד החלה לסבול מכאב בטן חריף לאחר תחרות שנערכה ברומא ב-16 במאי 1970 שבה היא זכתה במדליית כסף בריצת מייל בתוצאה של 4:44.6 דקות, אחרי שיאנית העולם פאולה פיני מאיטליה. היא הובחנה כסובלת ממחלה ויראלית וקיבלה תרופות נגד כאב. למרות שהמשיכה להרגיש לא טוב וכאב שלא פסק, היא המשיכה להשתתף בתחרויות, כולל בתחרות שנערכה באדינבורו, סקוטלנד ב-13 ביוני וקבעה עם חברותיה בריצת שליחות 4x800 מטר שיא עולם חדש ובאליפות בריטניה שנערכה ב-20 ביוני היא זכתה במדליית ארד בריצת 800 מטר בתוצאה של 2:05.1 דקות. הייתה זו התחרות האחרונה שלה. לאחר מכן התברר שהיא סובלת מזיהום בשלפוחית השתן והובחנה כלוקה במחלת קרוהן. בספטמבר אותה שנה נמצא בשתי ביופסיות שהיא חלתה בסרטן המעי הגס במצב סופני. ב-8 באוקטובר בניתוח לשם ברור, נמצא כי הסרטן התפשט לקיבה ושנישארו לה כחודשיים לחיות. המאמץ להחלים הוביל אותה להתאשפז בכפר בהרי האלפים שבבווריה ליד מינכן, שם היא טופלה בטיפול שנוי במחלוקת על ידי ד"ר יוזף איסלס על ידי דיאטה המבוססת על מי מעיינות וחליטת צמחים. הטפול לא עזר. מצבה הבריאותי התדרדר וב-21 בדצמבר היא אושפזה בבית חולים במינכן, עקב פריטוניטיס, ב-23 בדצמבר היא עברה ניתוח חרום בשל חסימת קיבה, כשלאחריו היא נכנסה לקומה וב-26 בדצמבר היא נפטרה, בהיותה בת 22 בלבד.
הישגים ותארים

בשנת 1970 זכתה בורד באות מסדר האימפריה הבריטית.
שיאים אישיים

| מקצוע | תוצאה | שנה |
| --- | --- | --- |
| ריצת 100 מטר | 11.9 שניות | 1969 |
| ריצת 200 מטר | 23.42 שניות | 1968 |
| ריצת 400 מטר | 52.12 שניות | 1968 |
| ריצת 800 מטר | 2:01.4 דקות | 1969 |
| ריצת מייל | 4:44.6 דקות | 1970 |
| קפיצה לרוחק | 5.80 מטר | 1965 |
הערות שוליים

↑   1968 Olympics 400m Women - Lillian Board, באתר youtube
↑   Lillian Board,1969 ,2 Golds,Euro.Championships,Athens, באתר youtube
| --- | --- |
בקרת זהויות :  World Athletics: 14362522
מדוזות קובייתיות

| מדוזות קובייתיות |
| --- | --- |

מיון מדעי
ממלכה:: בעלי חיים
מערכה:: צורבים
מחלקה:: מדוזות קובייתיות
סדרות
 Carybdeida  Chirodropida
שם מדעי
 Cubozoa ‏Werner, 1973
קטלנית אוסטרלית, המין הארסי והקטלני ביותר בקבוצה
מדוזות קובייתיות או צרעות הים (שם מדעי: Cubozoa, באנגלית: Box jellyfish) היא מחלקה של יצורי ים ממערכת הצורבים הנחשבים לחלק מהמדוזות, אף שאינם קרובות למדוזות הסוכך המוכרות יותר. בני קבוצה זו שקופות ברובם, בעלות עשרות זרועות המכילות תאים צורבים לאורכם עם "בסיס" שקוף המזכיר מעט קובייה, מה שנתן למדוזות את שמן. מחלקה זו נפוצה פחות משאר המחלקות של הצורבים, ועל כן ידוע עליה מעט יחסית.
רוב מדוזות אלה ארסיות מאוד וקטלניות לאדם לאחר שהן נתקלות בו במים, מה שגורם להרוגים רבים כל שנה, לרוב מהמין קטלנית אוסטרלית היכולה להרוג אדם בתוך דקות. מדוזות אלה קטנות יחסית ואורכם אינו עולה על שלושה מטרים במינים הגדולים, בעוד מינים רבים קטנים ביותר.
תועד כי מיני המחלקה אינם נסחפים כפלנקטון באמצעות זרמי האוקיינוס כמו מרבית מיני המדוזות אלא שוחים נגד הזרם תוך שימוש בבסיסם כדי להסיע את עצמן קדימה.
תפוצה

מינים רבים מצויים רק במימי האזור האינדו-פסיפי הטרופי שבין דרום-מזרח אסיה לאוסטרליה (משם מגיעות מרבית התקיפות המדווחות). עם זאת מינים שונים משייטים לאורך כל האוקיינוס השקט שבין קליפורניה, הוואי וניו זילנד. מספר מינים חיים אף באוקיינוס האטלנטי כמו Carybdea marsupialis החיה במימי הים התיכון ו-Carybdea branchi החיה לחופי דרום אפריקה.
מיון

מחלקה מדוזות קובייתיות (Cubozoa)
סדרה Carybdeida
משפחה Alatinidae
משפחה Carukiidae - בה מאלו קינגי וקטלנית זעירה
משפחה Carybdeidae
משפחה Tamoyidae
משפחה Tripedaliidae
סדרה Chirodropida
משפחה Chirodropidae
משפחה Chiropsalmidae
משפחה Chiropsellidae
ראו גם

אירוקנג'י – מין זעיר במחלקה.
מאלו קינגי – מין זעיר במחלקה.
מבבנה

| --- | --- |
רחוב במבבנה
רחוב במבבנה
 מדינה:  אסוואטיני אסוואטיני
 מחוז:  מחוז הוהו
 תאריך ייסוד:  1902
 שטח:  150 קמ"ר
 גובה:  1,243 מטרים
 אוכלוסייה:  ‏
  ‑ בעיר:  60,691 (11 במאי 2017)
  ‑ צפיפות:  630 נפש לקמ"ר (2010)
 קואורדינטות:  26°19′S 31°08′E﻿ / ﻿26.317°S 31.133°E﻿ / -26.317; 31.133
 אזור זמן:  UTC +2
 http://www.mbabane.org.sz/
  מפת מיקום  מפה מפורטת   (למפת אסוואטיני מוגדלת) מנזיני ביג בנד מ ו ז מ ב י ק  דרום אפריקה מבבנה(למפת אסוואטיני רגילה) מנזיני ביג בנד מ ו ז מ ב י ק  דרום אפריקה מבבנה  he tabBackground:;tabBorder:#aaa;defaultTab:0;
מבבנה (באנגלית: Mbabane; בסוואזית: ÉMbábáne) היא עיר הבירה והעיר הגדולה ביותר של ממלכת אסוואטיני ושל מחוז הוהו. העיר ממוקמת על גדות נהר מבבנה ונהר פולינגאנה בהרי מדימבה ומתגוררים בה 94,874 תושבים (נכון לשנת 2010).
היסטוריה

ב-1902, עבר המרכז האדמיניסטרטיבי של המדינה ממנזיני למבבנה. מעבר זה הוביל לגידול מואץ באוכלוסיית העיר.
שמה של העיר נגזר מהמנהיג, מבבנה קוננה (Mbabane Kunene), שחי באזור בתקופת המתיישבים הבריטים.
כלכלה

כלכלת העיר והממלכה כולה מתבססת על תיירות, ייצוא סוכר וכריית ברזל ובדיל שבקרבת העיר. כמו כן, קיימים בעיר שני אזורי תעשייה קלה והיא מהווה מרכז מסחרי לסביבתה.
קרבת העיר למעברי הגבול לדרום אפריקה הביאה אף היא לפיתוחה של העיר ולהפיכתה למרכז התיירות של המדינה.
חינוך ותרבות

במבבנה פועלים קולג' ווטרפורד-קמהלבה של ארגון הקולג'ים הבינלאומיים משנת 1963 ואוניברסיטת אסוואטיני משנת 1964.
בעיר קיימת נציבות בריטית האחראית על היחסים בין ממשלות אסוואטיני לממלכה המאוחדת.
גלריית אינדינגיליזי לאמנות נוסדה בעיר בשנת 1982 ומציגה אמנות מקומית הכוללת פסלים, ציורים, בטיקים, תכשיטים אתניים וכלי חרס.
גאוגרפיה ואקלים

מבבנה שייכת למחוז הוהו ומהווה את בירתו של המחוז וממוקמת על גדות נהר מבבנה ופלג של נהר פולינגאנה בהרי מדימבה. גובהה הממוצע של העיר הוא 1,243 מטרים.
למרות גובהה של העיר, מבבנה מתאפיינת באקלים סובטרופי גשום מתון ושלג נחשב תופעה נדירה, שהתרחש רק 3 פעמים מאז שנת 1900, באזור זה.
הטמפרטורה הממוצעת בחודש יולי היא 15 °C ובחודש ינואר 22 °C.
| אקלים במבבנה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים במבבנה> ינואר.27.5.15.4.166.2 | אקלים במבבנה> פברואר.27.1.15.5.99.3 | אקלים במבבנה> מרץ.25.6.13.4.102.6 | אקלים במבבנה> אפריל.23.7.8.7.61.1 | אקלים במבבנה> מאי.19.3.6.2.23.6 | אקלים במבבנה> יוני.16.4.4.6.9.9 | אקלים במבבנה> יולי.16.6.4.4.15.9 | אקלים במבבנה> אוגוסט.19.2.7.1.24.7 | אקלים במבבנה> ספטמבר.22.7.10.0.33.3 | אקלים במבבנה> אוקטובר.24.0.12.1.31.6 | אקלים במבבנה> נובמבר.27.8.14.8.78.3 | אקלים במבבנה> דצמבר.29.0.15.5.110.5 | אקלים במבבנה> שנה.23.24.10.64.756.7 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: South African Weather Service
ערים תאומות

ארצות הברית פורט וורת', טקסס, ארצות הברית
טאיוואן טאיפיי, טאיוואן
מלזיה מרסינג, מלזיה
גלריה

בקתה במבבנה
הערות שוליים

↑  http://www.swaziplace.com/indinglizi/index.html
1 2  http://www.sister-cities.org/interactive-map/Mbabane,%20Swaziland
| בירות מדינות אפריקה |
| --- | --- | --- |
| מדינות ריבוניות | אוגנדה: קמפלה • אלג'יריה: אלג'יר • אנגולה: לואנדה • אסוואטיני: מבבנה, לובמבה • אריתריאה: אסמרה • אתיופיה: אדיס אבבה • בורונדי: גיטגה • בורקינה פאסו: ואגאדוגו • בוטסואנה: גאבורון • בנין: פורטו נובו • גבון: ליברוויל • גאנה: אקרה • ג'יבוטי: ג'יבוטי • גינאה: קונאקרי • גינאה ביסאו: ביסאו • גינאה המשוונית: מלאבו • גמביה: בנג'ול • דרום אפריקה: קייפטאון, פרטוריה, בלומפונטיין  • דרום סודאן: ג'ובה • הרפובליקה הדמוקרטית של קונגו: קינשאסה • הרפובליקה המרכז אפריקאית: בנגי • הרפובליקה של קונגו: ברזוויל • זימבבואה: הארארה • זמביה: לוסקה • חוף השנהב: יאמוסוקרו, אביג'אן • טוגו: לומה • טנזניה: דודומה, דאר א-סלאם • כף ורדה: פראיה • לוב: טריפולי • ליבריה: מונרוביה • לסוטו: מסרו • מאוריטניה: נואקשוט • מאוריציוס: פור לואי • מאלי: במקו • מדגסקר: אנטננריבו • מוזמביק: מפוטו • מלאווי: לילונגווה • מצרים: קהיר • מרוקו: רבאט • ניז'ר: ניאמיי • ניגריה: אבוג'ה • נמיביה: וינדהוק • סאו טומה ופרינסיפה: סאו טומה • סודאן: ח'רטום • סומליה: מוגדישו • סיישל: ויקטוריה • סיירה לאון: פריטאון • סנגל: דקר • צ'אד: נג'מנה • קומורו: מורוני • קמרון: יאונדה • קניה: ניירובי • רואנדה: קיגאלי • תוניסיה: תוניס |  |
| שטחי חסות | הטריטוריה הבריטית באוקיינוס ההודי: דייגו גרסיה • מיוט: מאמודזו • סהרה המערבית: לעיון • סנט הלנה: ג'יימסטאון • ראוניון: סן-דני |  |
| --- | --- |
בקרת זהויות :  NLI: 987007559717605171  GND: 4307903-9  LCCN: n82125168  VIAF: 158301617   WorldCat (עם VIAF): 158301617
מדמה מעבורת החלל

| --- | --- |

 מאפיינים כלליים
 סוג:  מטוס אימון
 ארץ ייצור:  ארצות הברית ארצות הברית
 יצרן:  גראמן
 יחידות שיוצרו:  4
 משתמש ראשי:  נאס"א
מדמה מעבורת החלל (באנגלית: Shuttle Training Aircraft) היה מטוס אימון של נאס"א שדימה את מעבורת החלל עבור אסטרונאוטים שעמדו לטוס במעבורת האמיתית, ואיפשר לטייסים להתאמן בגישות לנחיתה ובנחיתה עצמה, לקראת הנחיתה האמיתית.
פיתוח

מבנהו החיצוני של המטוס הותאם כך שיעמוד בכוחות האווירודינמיים שהופעלו עליו במהלך טיסות אימון. תא הטייס של המטוס נבנה מחדש כך שדימה באופן מלא את תא הטייס ומערכות הבקרה של מעבורת החלל כך שאפילו אותם כיסאות הוצבו במטוס בדיוק באותה זווית ואותו מיקום כמו במעבורת.
היסטוריה מבצעית

ארבעת המטוסים ממוקמים בדרך כלל ב-NASA Forward Operating Location באל פאסו, טקסס, והועברו לבסיס אלינגטון הסמוך למרכז החלל ג'ונסון לתחזוקה. המטוס (שנקרא בקיצור STA) הוצב לפעמים גם במרכז החלל קנדי בפלורידה. המטוס שימש בעיקר את האסטרונאוטים שיועדו להנחית את המעבורת בחזרתם ממשימתם אך שימש גם לבדיקת מזג האוויר לפני שיגור ונחיתת מעבורות החלל.
ב-3 בדצמבר 2003, מטוס גאלפסטרים 2 שדימה מעבורת חלל היה בתרגיל הדמיית נחיתת מעבורת במרכז החלל קנדי. על המטוס היה אסטרונאוט לא ידוע ושני מאמנים. המטוס היה בפיינל בגובה 13,000 רגל כאשר המכשירים בתא הטייס הצביעו על תקלה באחד ממנועי המטוס. המטוס נחת בשלום. בבדיקה שנערכה בקרקע התברר כי חלק מהמנוע האחראי על האטת המטוס לאחר נחיתתו נפל מהמטוס. צוללנים מצאו את חלק המנוע שהתפרק בתחתית נהר הבננה (אנ') הסמוך.